Suopinis erelis

Suopinis erelisPaukščių pavadinimų žodynas = Vocabularium nominum avium = Dictionary of bird names = Vogelnamenverzeichnis = Dictionnaire des oiseaux = Словарь названий птиц : lotynų, lietuvių, anglų, vokiečių, prancūzų ir rusų kalbomis / Vilniaus universiteto Ekologijos institutas; sudarė Mečislovas Žalakevičius, Irena Žalakevičienė. – Vilnius : Vilniaus universiteto Ekologijos institutas, 2009 (Geranoaetus melanoleucus) – vanaginių (Accipitridae) šeimos plėšrusis paukštis. Paplitęs Pietų Amerikoje – daugiausia Pietų Kūgyje, taip pat Bolivijoje, vakarų Peru, Ekvadore ir Kolumbijoje, pietryčių ir rytų Brazilijoje.Black-chested Buzzard-Eagle, ebird.org

Kūno ilgis 62–76 cm, išskleistų sparnų plotis 149–200 cm,Blake, E. R. 1977. Manual of neotropical birds. Volume 1. University of Chicago Press, Chicago, Illinois. sveria tarp 1,67 ir 3,17 kg.Jiménez, J.E., and F.M. Jaksíc. 1990. „Historia natural del aguila Geranoaetus melanoleucus: una revision“. Hornero, 13: 97–110. Stambaus, kresno sudėjimo. Viršutinė kūno dalis tamsiai pilka su juosvais, rusvais ir melsvais atspalviais, apatinė – balta, kartais su juodais dryžiais. Sparnų plunksnos su sidabriškai pilkais raštais.

Suopinis erelis nėra labai triukšmingas: kartais skleidžia pamišėlišką juoką primenančius garsus, kitąsyk – panašų į tilviko klekenimą. Black-chested Eagle-buzzard, raptorfoundation.org.uk Kartais skrisdami skleidžia aukšto tono garsą kukukukuku.

Lizdus krauna aukštuose medžiuose, ant uolų atbrailų, kartais net ant kaktusų, krūmų arba ant žemės. Dėtį sudaro 1–3 kiaušiniai, perimi mėnesį.

Suopiniai ereliai paprastai gyvena kalnuotose, atvirose vietose su mažai augalijos. Maisto ieško sklandydami virš didelių plotų. Maitinasi daugiausia smulkiais žinduoliais – triušiais, degu, viskašomis, jūrų kiaulytėmis, kartais pagauna ir stambesnius gyvūnus – Humbolto skunsus, mažuosius grizonus, andinius skunsus, pilkąsias lapes. Kartais gaudo ir paukščius.Ferguson-Lees, James and Christie, David A. (2001) Raptors of the World, Houghton Mifflin

Išskiriami du porūšiai:Bierregaard, Richard O. (1994): 170. „Black-chested Buzzard-Eagle“. In: del Hoyo, Josep; Elliott, Andrew & Sargatal, Jordi (eds.): Handbook of the Birds of the World (Vol.2: New World Vultures to Guineafowl): 175, plate 16. Lynx Edicions, Barcelona.
 rytinis suopinis erelis (Geranoaetus melanoleucus melanoleucus) – didesnis, visiškai balta papilve. Gyvena nuo rytų Brazilijos iki šiaurės rytų Argentinos;
 vakarinis suopinis erelis (Geranoaetus melanoleucus australis) – mažesnis, papilvė juodai dryžuota. Gyvena palei Andų kalnus.

 Šaltiniai 

Kategorija:Vanaginiai paukščiai